**Pályázati felhívás**

Bátaszék Város Önkormányzatának Képviselő-testülete pályázatot ír ki a területi ellátási kötelezettséggel működő II. fogorvosi körzet feladatainak vállalkozási formában való ellátására.

Munkakör és munkahely megnevezése:

Bátaszék Város Önkormányzata Képviselő-testületének az egészségügyi alapellátás körzeteinek meghatározásáról szóló 26/2016. (XII. 19.) önk.-i rendelete 2. mellékletében meghatározott II. fogorvosi körzethez tartozó lakosság ellátása a Bátaszék, Kossuth u. 54. szám alatti rendelőben.

A tevékenység végzésének formája: területi ellátási szerződés mellett vállalkozóként.

Pályázati feltételek:

- büntetlen előélet

- az önálló orvosi tevékenységekről szóló 2000. évi II. törvényben, e törvény végrehajtásáról szóló 313/2011. (XII. 23.) Korm. rendeletben, valamint a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendeletben előírt képesítés és egyéb feltételek megléte.

Pályázathoz csatolni kell:

- szakirányú végzettséget, képzettséget igazoló okirat másolatát,

- részletes szakmai önéletrajzot,

- 3 hónapnál nem régebbi hatósági erkölcsi bizonyítványt,

- működési nyilvántartási igazolvány másolata,

- egészségügyi vállalkozás meglétét igazoló dokumentumok,

- a pályázó hozzájárulását ahhoz, hogy a pályázati eljárásban résztvevők a pályázati anyagot megismerhetik,

- nyilatkozatot arról, hogy a pályázatát a képviselő-testület nyilvános vagy zárt ülésen tárgyalja.

Pályázat benyújtásának módja: postai úton vagy személyesen az alábbi címre kell benyújtani: Bátaszék Város Önkormányzata 7140 Bátaszék, Szabadság u. 4. (a borítékon feltüntetve: „fogorvosi pályázat”)

Egyéb információk:

- A praxis működtetési jogát az önkormányzat térítésmentesen adja át a szükséges szerződések megkötése alapján.

- A pályázat benyújtásának határideje: folyamatos, legkésőbb a körzet betöltésére vonatkozó döntés meghozataláig.

- Elbírálási határidő: 30 napon belül

- Az állás betölthető: a képviselő- testület döntését követően azonnal

- További információ kérhető: Kondriczné dr. Varga Erzsébet jegyzőtől a 74/591-918-as telefonszámon.